ORDE do 10 de novembro de 2009 pola que se acorda a cesión definitiva dun vehículo propiedade da Comunidade Autónoma de Galicia ao Concello de Trasmiras, provincia de Ourense.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/11/2009

De acordo co Decreto 303/2009, do 21 de maio, polo que se establece a estrutura orgánica da Consellería de Presidencia, Administracións Públicas e Xustiza, correspóndelle a elaboración, proposta e execución da política do Goberno en materia de emerxencias e interior.
Segundo o artigo 30 do citado decreto, a Dirección Xeral de Emerxencias e Interior exercerá as competencias que lle corresponden á Xunta de Galicia, estatutariamente ou por transferencia, relativas ás materias de atención de emerxencias e protección civil, interior e seguridade. E, en particular, a dirección, a coordinación e a execución das atribucións que ten asumidas a consellería en materia de atención de emerxencias e protección civil e as relacións da Administración autonómica, en materia de atención de emerxencias, coas administracións locais.
Os municipios deberán prestar á súa cidadanía os servizos públicos que contribúan a satisfacer as necesidades e aspiracións da comunidade de veciños, entre os que se atopan a seguridade en lugares públicos e a protección civil e a extinción de incendios, segundo o establecido nos artigos 25 e 26.1º da Lei 7/1985, do 2 de abril, reguladora das bases de réxime local, e os artigos 80 e 81 da Lei 5/1997, do 22 de xullo, de Administración local de Galicia.
No marco do réxime legal regulador das relacións de colaboración, cooperación e coordinación, e logo da petición do Concello de Trasmiras, considérase conveniente cederlle a propiedade dun vehículo pertencentes ao parque móbil da Xunta de Galicia e adscrito á Consellería de Presidencia, Administracións Públicas e Xustiza, para ser destinado a fins de utilidade pública e de interese social, en concreto, para o servizo municipal de emerxencias e protección civil.
Para tal fin, a Consellería de Presidencia, Administracións Públicas e Xustiza tramitou o expediente, de conformidade co disposto no artigo 35 bis da Lei 3/1985, do 12 de abril, do patrimonio da Comunidade Autónoma de Galicia, e no artigo 96 bis do seu regulamento, aprobado polo Decreto 50/1989, do 9 de marzo.
Polo exposto, e en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo 1º
Acórdase a cesión definitiva, a favor do Concello de Trasmiras, Ourense, do seguinte ben moble:
Marca: Nissan.
Tipo: furgoneta mixta.
Modelo: Patrol.
Serie nº de bastidor: VSK0KR260U0450623.
Categoría: 2A.
Nº de prazas: 2-5.
Data de matriculación: 7-11-1988.
Matrícula: C-6816-AL.
Km: 134.872.
Artigo 2º
A cesión definitiva sinalada no artigo anterior queda sometida ás seguintes cláusulas:
1. De conformidade co establecido nos artigos 35 bis da Lei 3/1985, do patrimonio da Comunidade Autónoma de Galicia, e 96 bis do Decreto 50/1989, polo que se aproba o seu regulamento, o ben cedido será destinado polo cesionario a fins de utilidade pública ou interese social, de xeito especial, para o servizo de protección civil.
2. A cesión terá carácter definitivo desde o momento da súa formalización mediante acta subscrita polas persoas titulares da secretaría xeral da consellería e polo alcalde do Concello de Trasmiras, e deberá constar nela o acordo de cesión e a aceptación do cesionario.
3. Coa cesión outorgaráselle ao Concello de Trasmiras a propiedade do ben moble cedido, comprometéndose este a realizar ante a Xefatura Provincial de Tráfico os trámites precisos para o cambio de titularidade do vehículo.
4. O concello cesionario, unha vez asinada a acta, farase cargo dos gastos de conservación, mantemento e reparación do ben moble cedido asumindo, así mesmo, calquera dano que lles puidese ocasionar tanto ás persoas como ás propiedades na súa utilización.
Disposicións derradeiras
Primeira.-A Consellería de Presidencia, Administracións Públicas e Xustiza, a través da secretaría xeral, realizará os trámites necesarios para a efectividade desta orde.
Segunda.-Esta orde terá efectos desde o día seguinte ao da súa publicación no Diario Oficial de Galicia.
Santiago de Compostela, 10 de novembro de 2009.
Alfonso Rueda Valenzuela
Conselleiro de Presidencia, Administracións Públicas e Xustiza